Fund Update: มุมมองการลงทุน 2022 โดย Amundi - FINNOMENA
Amundi มองปี 2022 ด้วย 3 ธีมหลัก เริ่มต้นด้วยการมีอยู่ของอัตราเงินเฟ้อในช่วงเวลาที่เศรษฐกิจเริ่มชะลอตัว ตามด้วยความไม่สอดคล้องกันของนโยบายการเงินและการคลังทั่วโลก และสุดท้ายก็คือการมีบทบาทที่มากขึ้นของธีม ESG ในพอร์ตลงทุน
5 ม.ค. 2565

Amundi มองปี 2022 ด้วย 3 ธีมหลัก เริ่มต้นด้วยการมีอยู่ของอัตราเงินเฟ้อในช่วงเวลาที่เศรษฐกิจเริ่มชะลอตัว ตามด้วยความไม่สอดคล้องกันของนโยบายการเงินและการคลังทั่วโลก และสุดท้ายก็คือการมีบทบาทที่มากขึ้นของธีม ESG ในพอร์ตลงทุน
Amundi มองว่าปี 2022 เศรษฐกิจโลกยังคงเติบโตต่อเนื่องจากปี 2021 เพียงแต่อัตราการเติบโตจะลดลง เช่น สหรัฐฯ และยุโรป โดยยังอยู่ในระดับที่สูงกว่าช่วงก่อนการแพร่ระบาด ด้านประเทศจีนถูกมองว่าอัตราการเติบโตจะลดลงอย่างมากจากปี 2021 และเติบโตต่ำกว่าระดับก่อนการแพร่ระบาด ส่วนญี่ปุ่นถูกคาดว่าการเติบโตจะสูงกว่าปี 2021 และสูงกว่าช่วงก่อนการแพร่ระบาด
ส่วนประเด็นเงินเฟ้อที่ยังเกิดขึ้นในขณะที่เศรษฐกิจกำลังเติบโตช้าลง ทำให้ Amundi ยังไม่ทิ้งกรณี Stagflation หรือภาวะเศรษฐกิจชะลอตัวพร้อมกับเงินเฟ้อระดับสูง โดย Amundi มองว่าครึ่งแรกของปีเป็นช่วงเวลาที่ต้องระมัดระวัง จัดพอร์ตการลงทุนแบบตั้งรับ กระจายสัดส่วน แต่ครึ่งหลังของปีนักลงทุนจะต้องเพิ่มความเสี่ยงมากขึ้น หาโอกาสกับสินทรัพย์ที่ให้การเติบโตระดับสูงกว่าการเติบโตของเศรษฐกิจ
ด้วยสถานการณ์ที่เศรษฐกิจก็เริ่มชะลอตัวพร้อมมีอัตราเงินเฟ้อรวมไปถึงต้องรักษาเป้าหมายของตัวเลขเศรษฐกิจที่สำคัญอย่างอัตราการว่างงาน ส่งให้ธนาคารทั่วโลกตัดสินใจใช้นโยบายการเงินยากขึ้นรวมไปถึงทิศทางของแต่ละประเทศก็จะแตกต่างกันไปขึ้นอยู่กับสภาพเศรษฐกิจ โดยฝั่งประเทศพัฒนาแล้วมีแนวโน้มที่จะใช้นโยบายการเงินแบบค่อยเป็นค่อยไป และตามหลังประเทศตลาดเกิดใหม่ที่นโยบายการเงินเริ่มตึงตัวมากกว่า
ท้ายที่สุดก็จะเป็นอีกปีที่ธีม ESG เพิ่มบทบาทในพอร์ตการลงทุน นำโดยกระแสการอนุรักษ์สิ่งแวดล้อมและความรับผิดชอบต่อสังคม ที่เริ่มจากแคมเปญลดการปล่อยคาร์บอนเพื่อชะลอการเพิ่มของอุณหภูมิโลก
Amundi มีมุมมองเชิงบวกปี 2022 ต่อหุ้น US Value, ยุโรป, ญี่ปุ่น, จีน และตลาดเกิดใหม่ ซึ่งล้วนมีระดับมูลค่าที่ไม่สูงมาก สะท้อนว่าสำหรับปี 2022 Amundi ชอบหุ้นที่มูลค่าไม่แพง
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Amundi
News Update
มุมมองตลาด
แชร์บทความ: